《宝镜词》
清代·钱福胙

尘封宝镜光辉歇，一片浮云滓明月。细调铅汞试重揩，轻痕转眼随风没。

朝来启视无纤瑕，当窗照见颜如花。祇怜艳质易衰朽，青铜伴影辜韶华。

吁嗟乎，青铜拂拭光仍在，韶华一去时难再。

作者简介：钱福胙，字尔受，号云岩，嘉兴人。乾隆庚戌进士，改庶吉士，授编修，历官侍读学士。有《竹房遗诗》。